ཐེག་པ་ཆེན་པོ་རྒྱུད་བླ་མའི་བསྟན་བཅོས་ཀྱི་བསྡུས་དོན་བཞུགས། །  ༄༅།  ། ཨོཾ་སྭསྟི་སིདྡྷཾ།  སངས་རྒྱས་ཆོས་ཚོགས་ཁམས་དང་བྱང་ཆུབ་དང་༑ ༑ ཡོན་ཏན་ཕྲིན་ལས་གང་གིས་གསལ་མཛད་པའི།  ། མགོན་པོ་དེ་ལ་གུས་པས་ཕྱག་འཚལ་ནས།  ། དེ་ཡི་གསུང་གི་བསྡུས་དོན་བྲི་བར་བྱ།  ། དེ་ལ་ཐེག་པ་ཆེན་པོའི་རྒྱུད་བླ་མའི་བསྟན་བཅོས་འདི་ལ་དོན་གཉིས།  བརྩམ་པར་བྱ་བ་གཞུང་གི་དོན་དང་།  མཐར་ཕྱིན་པ་མཇུག་གི་དོན་ནོ།  ། དང་པོ་ལ་གསུམ།  བསྟན་བཅོས་ལུས་ཀྱི་བརྗོད་བྱ་བསྡུ་བ།  གོ་རིམ་མདོ་དང་མཐུན་པ།  དེའི་འབྲེལ་རྣམ་པར་བཞག་པ་གསུམ་གྱིས།  ལུས་རྣམ་པར་བཞག་པ་དང་།  ཡན་ལག་རྒྱས་པར་དབྱེ་བའོ།  ། དེ་ལ་གཉིས།  འབྲས་བུ་དཀོན་མཆོག་གི་རྣམ་པར་བཞག་པ་དང་།  རྒྱུ་དཀོན་མཆོག་གི་རིགས་རྣམ་པར་བཞག་པའོ།  ། དང་པོ་ལ་གཉིས།  སྐྱབས་དཀོན་མཆོག་གསུམ་སོ་སོའི་རྣམ་པར་བཞག་པ་དང་།  ཐུན་མོང་གི་རྣམ་གཞག་གོ༑ དང་པོ་ལ་གསུམ།  སངས་རྒྱས་ཀྱི་རང་བཞིན་རྣམ་པར་བཞག་པ།  དེ་ཉིད་ཀྱི་དོན་བསྡུ་བ།  རྒྱས་པར་བཤད་པ་གསུམ་གྱི་སངས་རྒྱས་དཀོན་མཆོགཆོས་ཀྱི་རང་བཞིན་རྣམ་པར་བཞག་པ།  དེ་ཉིད་ཀྱི་དོན་བསྡུ་བ།  རྒྱས་པར་བཤད་པ་གསུམ་གྱིས་ཆོས་དཀོན་མཆོགཕྱིར་མི་ལྡོག་པའི་དགེ་འདུན་གྱི་རང་བཞིན་རྣམ་པར་བཞག་པ།  དེ་ཉིད་ཀྱི་དོན་བསྡུ་བ།  རྒྱས་པར་བཤད་པ་གསུམ་གྱིས་དགེ་འདུན་དཀོན་མཆོགཐུན་མོང་གི་རྣམ་པར་བཞག་པ་ལ་གསུམ།  སྐྱབས་གསུམ་དུ་འཇོག་པའི་རྒྱུ་མཚན།  ཆོས་དང་དགེ་འདུན་ཀུན་རྫོབ་ཀྱི་སྐྱབས་སུ་བསྟན་པ་དང་༑  སངས་རྒྱས་དོན་དམ་པའི་སྐྱབས་སུ་བསྟན་པ་གཉིས་ཀྱིས་སྐྱབས་ཀྱི་ཁྱད་པར་བཞག་པ།  དཀོན་མཆོག་རིན་པོ་ཆེ་དང་འདྲ་བར་བསྟན་པས་མིང་གི་དོན་ངེས་པར་བྱ་བའོ།  ། དོན་གཉིས་པ་རྒྱུ་དཀོན་མཆོག་གི་རིགས་རྣམ་པར་བཞག་པ་ལ་གཉིས།  རྣམ་གཞག་དངོས་དང་།  དེ་ལ་མོས་པའི་ཕན་ཡོན་ནོ།  ། དང་པོ་ལ་གཉིས༑  རིགས་ཀྱི་དོན་མདོར་བསྟན་པ།  དེ་ཉིད་བསམ་གྱིས་མི་ཁྱབ་པས་སངས་རྒྱས་ཀྱི་ཡུལ་དུ་བསྟན་པ།  བསམ་གྱིས་མི་ཁྱབ་པའི་དོན་རྒྱས་པར་བཤད་པ༑  དེ་རྣམས་རྒྱུ་དང་རྐྱེན་དུ་བཞག་པ་བཞིས་དཀོན་མཆོག་གི་རིགས་སྤྱྀའི་རྣམ་གཞག་དང་།  སོ་སོའི་རྣམ་གཞག་གོ། དེ་ལ་བཞི།  ཁམས་རང་བཞིན་གྱི་དག་པ།  དྲི་མ་མེད་པའི་བྱང་ཆུབ།  དབྱེར་མེད་པའི་ཡོན་ཏན།  མཛད་པ་ཕྲིན་ལས་སོ།  །  དང་པོ་ལ་གཉིས།  དྲང་དོན་གྱི་དབང་དུ་བྱས་ཏེ་ཁམས་རྣམ་དག་ཡོད་པར་གཏན་ལ་དབབ་པ་དང་།  ངེས་དོན་གྱི་དབང་དུ་བྱས་ཏེ།  དེ་ཉིད་དགོངས་པ་ཅན་དུ་བཤད་པའོ།  ། དང་པོ་ལ་གསུམ།  ཁམས་ཡོད་པའི་སྒྲུབ་བྱེད་དགོད་པ།  ཁམས་དེའི་རྣམ་གཞག་རྒྱས་པར་བཤད་པ།  ཡོད་ཀྱང་མི་མཐོང་བར་བསྟན་པའོ།  །  གཉིས་པ་ལ་གཉིས།  སྡོམ་གྱི་མདོར་བསྟན་པ་དང་།  དོན་དབྱེ་བས་རྒྱས་པར་བཤད་པའོ།  དེ་ལ་བདུན།  ངོ་བོ་དང་རྒྱུའི་དོན།  འབྲས་བུ་དང་ལས་ཀྱི་དོན།  ལྡན་པའི་གྲོགས།  དབྱེ་བའི་དོན།  མདོར་བསྟན་རྒྱས་བཤད་གཉིས་ཀྱིས་ཀུན་ཏུ་འགྲོ་བ།  འགྱུར་བ་མེད་པ།  དབྱེར་མེད་པའི་དོན་ནོ།  ། དང་པོ་ལ་གཉིས།  མདོར་བསྟན་དང་རྒྱས་བཤད་དོ།  ། དེ་ལ་གཉིས།  ངོ་བོ་རྒྱས་པར་བཤད་པ།  སྒྲིབ་པ་བཞིའི་གཉེན་པོར་རྒྱུ་བཞི་བསྟན་པ་དང་།  རྒྱུ་བཞི་དང་ལྡན་པས་ཐུབ་པའི་སྲས་སུ་བསྟན་པ་གཉིས་ཀྱིས་རྒྱུའི་དོན་རྒྱས་པར་བཤད་པའོ།  ། འབྲས་བུ་དང་ལས་ཀྱི་དོན་ལ་གཉིས།  མདོར་བསྟན་དང་རྒྱས་བཤད་དོ།  ། འབྲས་བུ་རྒྱས་པར་བཤད་པ་ལ་གཉིས། གཉེན་པོས་ཕྱེ་བའི་འབྲས་བུ་བཞི་བསྟན་པ་དང་།  ཡོན་ཏན་བཞི་པོ་གཏན་ལ་དབབ་པ་གཉིས་ཀྱིས་ཆོས་ཀྱི་སྐུ་ཡོན་ཏན་གྱི་ཕ་རོལ་ཏུ་ཕྱིན་པ་བཞིར་བསྟན་པ་དང་།  ཤེས་རབ་སྙིང་རྗེ་མཐར་ཕྱིན་པས་མི་གནས་པའི་མྱ་ངན་ལས་འདས་པ་བསྟན་པའོ།  ། སྐྱེ་བ་དང་འདུན་པའི་ལས་དང་ལྡན་པ་དང་།  ལས་དང་རིགས་ཀྱི་སྒྲུབ་བྱེད་དུ་བསྟན་པ་གཉིས་ཀྱི་ལས་རྒྱས་པར་བཤད་པའོ།  ། ལྡན་པའི་གྲོགས་ལ་གཉིས།  མདོར་བསྟན་པ།  རྒྱུའི་ལྡན་པ་དང་འབྲས་བུའི་ལྡན་པ་གཉིས་ཀྱིས་རྒྱས་པར་བཤད་པའོ།  ། དབྱེ་བའི་དོན་ལ་གཉིས།  མདོར་བསྟན་རྒྱས་བཤད་གཉིས་ཀྱིས་འཇུག་པར་དབྱེ་བ་དང་།  མདོར་བསྟན་རྒྱས་བཤད་གཉིས་ཀྱིས་གནས་སྐབས་ཀྱི་དབྱེ་བའོ།  ། འགྱུར་བ་མེད་པའི་དོན་ལ་གཉིས།  མདོར་བསྟན་དང་རྒྱས་བཤད་དོ།  ། དེ་ལ་གསུམ།  མ་དག་པའི་གནས་སྐབས།  དག་པ་དང་མ་དག་པའི་གནས་སྐབས།  ཤིན་ཏུ་རྣམ་པར་དག་པའི་གནས་སྐབས་སུ་འགྱུར་བ་མེད་པའོ།  ། དང་པོ་ལ་གཉིས།  འགྱུར་བ་མེད་པ་ནམ་མཁའི་དཔེས་བསྟན་པ།  རྐྱེན་གྱི་སྐྱེ་འཇིག་ཏུ་མི་འགྱུར་བ་དང་།  འཇིག་རྐྱེན་གསུམ་གྱིས་མི་འཇིག་པར་བརྟན་པ་གཉིས་ཀྱི་སྐྱེ་འཇིག་མེད་པ་བྱེ་བྲག་ཏུ་བཤད་པའོ།  ། དང་པོ་ལ་གཉིས།  རྒྱས་པར་བསྟན་པ་དང་།  དོན་བསྡུ་བའོ།  ། དང་པོ་ལ་ལྔ།  རང་དྲི་མས་མ་གོས་པ།  གཞན་སྐྱེ་འཇིག་གི་གཞི་ཡིན་པ།  རྐྱེན་གྱིས་འཇིག་པར་མི་འགྱུར་བ།  དཔེ་དང་དོན་དང་ཕན་ཚུན་སྦྱར་བ་གསུམ་གྱི་རྟེན་གནས་མེད་པ།  རྒྱུ་རྐྱེན་གྱིས་སྐྱེ་འཇིག་མེད་པའོ།  ། དག་པ་དང་མ་དག་པའི་གནས་སྐབས་སུ་འགྱུར་བ་མེད་པ་ལ་གསུམ།  མདོར་བསྟན་པ་དང་དག་པ་དང་མ་དག་པའི་དོན་བཤད་པ་གཉིས་ཀྱིས་རྒྱས་བཤད།  ཤིན་ཏུ་རྒྱས་པར་བཤད་པའོ།  ། དེ་ལ་བཞི།  མདོ་རྒྱས་གཉིས་ཀྱི་སེམས་དང་པོ་བསྐྱེད་པའི་བྱང་ཆུབ་སེམས་དཔའི་དཔེ་དོན་གཉིས་ཀྱི་སྤྱོད་པ་ལ་ཞུགས་པའི་སྐབས།  ཕྱིར་མི་ལྡོག་པའི་སྐབས།  སྐྱེ་བ་གཅིག་གིས་ཐོགས་པའི་སྐབས་སོ།  ། དེ་ལ་གཉིས།  དག་པ་དང་མ་དག་པ་གཉིས་ཀྱིས་རང་བཞིན་གྱི་དོན་བསྒྲུབ་པ་དང་།  མཉམ་པ་དང་མི་མཉམ་པའི་ཁྱད་པར་རོ།  ཤིན་ཏུ་རྣམ་པར་དག་པའི་སྐབས་སུ་འགྱུར་བ་མེད་པ་ལ་གསུམ།  འགྱུར་མེད་ཀྱི་དོན་བཞི་མདོར་བསྟན་པ།  དེ་ཉིད་ཀྱི་ཕྱིར་སྐྱེ་འཆི་ན་རྒ་ལས་གྲོལ་བ་དང་།  དེ་དག་གི་དོན་བསྡུ་བ་གཉིས་ཀྱིས་རྒྱས་བཤད།  ཤིན་ཏུ་རྒྱས་བཤད་དོ།  ། དབྱེ་བ་མེད་པའི་དོན་ལ་གཉིས།  མདོར་བསྟན་པ་དང་།  རྒྱས་བཤད་དོ།  ། དེ་ལ་གཉིས།  མིང་གི་རྣམ་གྲངས་བཞིར་བསྟན་པ།  དེར་འཇོག་པའི་དོན་བསྟན་པ་གཉིས་ཀྱིས་གང་དང་དབྱེར་མེད་པ་ཟག་མེད་ཀྱི་དབྱིངས་དང་།  གང་དབྱེར་མེད་པའི་སངས་རྒྱས་སོ།  ། དེ་ལ་གསུམ།  སངས་རྒྱས་དང་མྱ་ངན་ལས་འདས་པ་དབྱེར་མེད་པ།  དེ་ཉིད་ཉི་མ་དང་མཚུངས་པར་བསྟན་པ།  དེས་ན་སངས་རྒྱས་ལས་གཞན་དུ་མྱ་ངན་ལས་འདས་པ་མེད་པར་བསྟན་པའོ།  ། དང་པོ་ལ་གཉིས།  མདོར་བསྟན་དང་༑  རྒྱས་བཤད་དོ།  དེ་ལ་གཉིས།  ཡོན་ཏན་བཞི་ལྡན་གྱི་སངས་རྒྱས་ཉིད་ཐར་པར་བསྟན་པ།  རི་མོ་མཁན་གྱི་དཔེ་དང་།  དོན་ལ་སྦྱར་བ་གཉིས་ཀྱིས་ཡོན་ཏན་ཐམས་ཅད་བྱེ་བྲག་ཏུ་བཤད་པའོ།  ། དོན་གཉིས་པ་ཡོད་ཀྱང་མི་མཐོང་བ་བསྟན་པ་ལ་གསུམ།  རྐྱེན་གང་གིས་མི་མཐོང་བ་དཔེས་བསྟན་པ།  གང་ཟག་གང་གིས་མི་མཐོང་བ་དེ་འཇུག་ཚུལ་དང་བཅས་པ།  གསལ་བཞག་དང་བྲལ་བ།  སྒྲོ་སྐུར་དང་བྲལ་བ་གཉིས་ཀྱིས།  གང་མི་མཐོང་བའི་དོན་བསྟན་པའོ།  ། དང་པོ་ལ་གཉིས།  མཚམས་སྦྱར་གྱི་ཚུལ་གྱི་དཔེས་རྟོགས་བྱར་བསྟན་པ་དང་།  དཔེ་དོན་རྒྱས་པར་བཤད་པའོ།  ། དེ་ལ་གཉིས།  སྒྲིབ་བྱེད་དང་།  བསྒྲིབ་བྱ་དཔེ་དོན་སྦྱར་ཏེ་བསྟན་པ་དང་།  སྒྲིབ་བྱེད་དང་བསྒྲིབ་བྱ་སོ་སོར་གཏན་ལ་དབབ་པའོ།  །  དང་པོ་ལ་གསུམ།  དཔེ་དོན་སོ་སོར་བསྟན་པས་མདོར་བསྟན།  ཕན་ཚུན་སྦྱར་བས་རྒྱས་བཤད།  དེ་དག་གི་དོན་བསྡུ་བའོ།  ། དང་པོ་ལ་གཉིས།  དཔེ་དགུ་དང་།  དོན་བསྟན་པ་གཉིས་ཀྱིས་དཔེ་དོན་རྣམ་པར་བཞག་པ་དང་།  དེ་ཉིད་ཀྱི་དོན་བསྡུ་བའོ།  ། གཉིས་པ་ཕན་ཚུན་སྦྱར་བ་ལ་དགུ།  པདྨས་རྒྱལ་བའི་སྐུ་སྒྲིབ་པ་དང་འདྲ་བར།  སྦྲང་བུས་སྦྲང་རྩི།  སྦུན་པས་འབྲུ།  མི་གཙང་བས་གསེར།  སས་གཏེར༑  ས་བོན་གྱིས་མྱུ་གུ།  གོས་ཧྲུལ་གྱིས་རྒྱལ་བའི་སྐུ།  མངལ་གྱིས་མི་བདགའདམ་པས་གསེར་གྱི་སྐུ་བསྒྲིབས་པ་དང་འདྲ་བར་བསྟན་པའོ།  ། དེ་དག་རེ་རེ་ལའང་དཔེ་བསྟན་པ།  དོན་བསྟན་པ།  དཔེ་དོན་སྦྱར་བ་གསུམ་གསུམ་གྱིས་རིགས་པར་བྱའོ།  ། དེ་དག་གི་དོན་བསྡུ་བ་ལ་གཉིས།  སྒྲིབ་བྱེད་ཀྱི་དཔེ་དང་།  བསྒྲིབ་བྱའི་དཔེ་གཉིས་ཀྱིས་དཔེ་བསྡུ་བ་དང་།  དོན་བསྡུ་བའོ།  ། གཉིས་པ་བསྒྲིབ་བྱེད་དང་།  བསྒྲིབ་བྱ་སོ་སོར་བསྟན་པ་ལ་གཉིས།  སྒྲིབ་བྱེད་∶¡Ãདྲི་མའི་(《¡¶ཞ》¡མི་འདྲ་བའི་)རྣམ་གཞགབསྒྲིབ་བྱ་དོན་གྱི་རྣམ་གཞག་གོ། དང་པོ་ལ་གསུམ།  སྒྲིབ་བྱེད་ཀྱི་དོན་འདོད་ཆགས་ལ་སོགས་པ་དགུར་བསྟན་པ་དང་།  པདྨ་ལ་སོགས་པའི་དཔེ་དང་མཚུངས་པར་བཞག་པ་གཉིས་ཀྱིས་གང་གིས་བསྒྲིབ་པའི་དྲི་མ༑  གང་ལ་བསྒྲིབ་པའི་གང་ཟགསྒྲིབ་བྱེད་ཀྱི་དཔེ་དོན་ཆོས་མཐུན་བསྟན་ པའོ༑ ༑ དེ་ལ་གཉིས།  བག་ལ་ཉལ་གྱི་འདོད་ཆགས་དང་པདྨ་མཚུངས་པ།  ཞེ་སྡང་དང་སྦྲང་བུ།  གཏི་མུག་དང་སྦུན་པ།  ཉོན་མོངས་པ་ཀུན་ལྡང་དང་མི་གཙང་བ༑  བག་ཆགས་དང་ས།  མཐོང་སྤང་དང་ས་བོན།  བསྒོམ་སྤང་དང་གོས་ཧྲུལ།  མ་དག་པ་ལ་བརྟེན་པའི་དྲི་མ་དང་མངལ།  དག་པ་ལ་བརྟེན་པའི་དྲི་མ་དང་། ∶¡Ãའདམ་མཚུངས་པར་(《¡¶ཞ》¡དག་པ་བརྟེན་པའི་དྲི་མ་འདམ་པ་)བསྟན་པ་དགུས་དཔེ་དོན་ཆོས་མཐུན་རྒྱས་པར་བཤད་པ།  དེ་ཉིད་ཀྱི་དོན་བསྡུ་བའོ།  ། བསྒྲིབ་བྱ་དོན་གྱི་རྣམ་གཞག་ལ་གསུམ།  མདོར་བསྟན་པ།  རྒྱས་པར་བཤད་པ།  ཤིན་ཏུ་རྒྱས་པར་བཤད་པའོ།  ། དེ་ལ་གསུམ།  ཆོས་ཀྱི་སྐུ་གསུམ་དུ་དབྱེ་བ་དང་།  དཔེ་གསུམ་དང་མཚུངས་པར་བསྟན་པ་གཉིས་ཀྱིས་ཆོས་སྐུ།  དེ་བཞིན་ཉིད་གསེར་དང་མཚུངས་པ༑  རང་བཞིན་དང་།  རྒྱས་པའི་རིགས་གཏེར་དང་ལྗོན་ཤིང་དང་མཚུངས་པ་དང་༑  དེ་ལས་གྲུབ་པའི་སྐུ་གསུམ་དཔེ་ལྷག་མ་གསུམ་དང་མཚུངས་པ་གཉིས་ཀྱིས་རིགས་དཔེ་ལྔ་དང་མཚུངས་པའོ།  ། དོན་གཉིས་པ་ངེས་དོན་གྱི་དབང་དུ་བྱས་ཏེ།  དེ་ཉིད་དགོངས་པ་ཅན་དུ་བཤད་པ་ལ་གཉིས།  མདོར་བསྟན་དང་རྒྱས་བཤད་དོ།  ། དེ་ལ་གཉིས།  ཆོས་ཐམས་ཅད་སྟོང་པར་བསྟན་པས་དངོས་ལ་གནོད་བྱེད་དགོངས་ཏེ་གསུངས་པའི་དགོངས་པའོ།  ། དེ་ལ་གཉིས།  ཉེས་པ་ལྔ་སྤངས་པའི་དགོས་པ་མདོར་བསྟན་པ་དང་།  དེ་ཉིད་རྒྱས་པར་བཤད་པའོ།  ། དེ་ལ་གསུམ།  སེམས་ཞུམ་པ།  སེམས་ཅན་དམན་པ་ལ་བརྙས་པ།  ཡང་དག་མི་འཛིན་པ།  ཡང་དག་པ་ལ་སྐུར་བ།  བདག་ལ་ཆགས་པ་སྟེ་ལྔས་བསལ་བྱའི་སྐྱོན།  སེལ་བྱེད་ཀྱི་རྐྱེན།  བསལ་བྱའི་ཕན་ཡོན།  དོན་ལ་གཉིས།  དྲི་མ་མེད་པའི་བྱང་ཆུབ་པ་ལ་གཉིས།  སྡོམ་གྱི་མདོར་བསྟན་པ་དང་།  རྒྱས་པར་བཤད་པའོ།  ། དེ་ལ་ལྔ༑  ངོ་བོ་དང་རྒྱུའི་དོན།  འབྲས་བུའི་དོན།  ལས་ཀྱི་དོན།  ལྡན་པའི་གྲོགས།  འཇུག་པའི་དོན་ནོ།  ། དང་པོ་ལ་གཉིས།  མདོར་བསྟན་པ་དང་།  རྒྱས་པར་བཤད་པའོ༑ ༑ དེ་ལ་གཉིས།  ངོ་བོ་རྒྱས་བཤད་དང་།  རྒྱུ་རྒྱས་པར་བཤད་པའོ།  ། དང་པོ་ལ་གཉིས།  དཔེའི་སྒོ་ནས་མདོར་བསྟན་རང་བཞིན་རྣམ་པར་དག་པ་དང་།  དྲི་མ་མེད་པའི་རྣམ་པར་དག་པ་གཉིས་རྒྱས་པར་བཤད་པའོ།  ། འབྲས་བུ་ལ་གཉིས།  མདོར་བསྟན་པ་དང་།  རྒྱས་པར་བཤད་པའོ།  ། དེ་ལ་གཉིས།  མཉམ་གཞག་དང་རྗེས་ཐོབ་གཉིས་ཀྱི་འབྲས་བུ་སྤངས་རྟོགས་མདོར་བསྟན་པ།  དཔེ་གསུམ་གྱིས་ཉོན་མོངས་པའི་སྒྲིབ་པ་སྤངས་པ་དང་།  དཔེ་དགུས་རྟོགས་པ་སྐུ་གསུམ་གྱི་ཡོན་ཏན་བསྟན་པ་གཉིས་ཀྱིས་དེ་ཉིད་དཔེ་དང་སྦྱར་ཏེ་རྒྱས་པར་བཤད་པའོ།  ། ལས་ཀྱི་དོན་ལ་གཉིས།  མདོར་བསྟན་དང་རྒྱས་བཤད་དོ།  ། དེ་ལ་གཉིས།  སྐུ་གཉིས་དང་༑  དེ་ཉིད་ལས་གསུམ་དུ་དབྱེ་བ་གཉིས་ཀྱི་ལས་ཀྱི་གཞི་གང་ཡིན་པ།  དེ་ལ་བརྟེན་པའི་ལས་སོ།  ། དེ་ལ་གཉིས།  རང་དོན་གྱི་ལས་དང་།  གཞན་དོན་གྱིས་ལས་སོ།  ། དང་པོ་ལ་གཉིས།  ཆོས་བཞི་མདོར་བསྟན་པ་དང་།  དེ་ཉིད་རྒྱས་པར་བཤད་པའོ།  ། དེ་ལ་བཞི།  ཟག་པ་མེད་པ།  ཁྱབ་པ།  བརྟན་པ།  ཞི་བ།  རྟག་པ།  འཕོ་བ་མེད་པ་བཞིས་འདུས་མ་བྱས།  དཀར་པོའི་ཆོས་ཀྱི་གནས་སུ་བསྟན་ པའོ༑ ༑ ལྡན་པའི་གྲོགས་ལ་གསུམ།  ཟག་མེད་ཀྱི་ཆོས་བཅོ་ལྔ་མདོར་བསྟན་པ།  སྐུ་གཉིས་ཀྱི་རྟེན་དུ་བརྟན་པ།  ཆོས་བཅོ་ལྔ་པོའི་སོ་སོའི་དོན་རྒྱས་པར་བཤད་པའོ༑ ༑ འཇུག་པའི་དོན་ལ་གསུམ།  འཇུག་པའི་ངོ་བོ་སྐུ་གསུམ་གྱི་རྣམ་གཞགའཇུག་པའི་དུས་བརྟག་པ།  འཇུག་པའི་ཁྱད་པར་བསམ་གྱིས་མི་ཁྱབ་པའོ།  ། དང་པོ་ལ་གསུམ།  མདོར་བསྟན།  རྒྱས་བཤད།  མཇུག་བསྡུ་བའོ།  ། གཉིས་པ་ལ་གཉིས༑  སངས་རྒྱས་སྐུ་གསུམ་གྱི་འཇུག་པ་སྤྱྀར་བསྟན་པ།  དེ་ཉིད་ཀྱི་ཁྱད་པར་རྒྱས་པར་བཤད་པའོ།  ། དེ་ལ་གསུམ།  ཆོས་ཀྱི་སྐུ།  ལོངས་སྐུ།  སྤྲུལ་པའི་སྐུའོ།  །  དང་པོ་ལ་གཉིས།  མཚན་ཉིད་ལྔ།  ངོ་བོ་དང་སྒྲུབ་བྱེད་ཀྱི་གཏན་ཚིགས་གཉིས་ཀྱིས་ཡོན་ཏན་ལྔ་པ་བསྟན་པའོ།  ། ལོངས་སྐུ་ལ་གཉིས།  ཡོན་ཏན་ལྔ་རྣམ་པར་བཞག་པ་དང་།  དོན་བསྡུ་བ་གཉིས་ཀྱིས་མདོར་བསྟན་པ་དང་།  རྒྱས་བཤད་ དོ༑ ༑ སྤྲུལ་པའི་སྐུ་ལ་གསུམ།  ཇི་ལྟར་སྤྲུལ་པའི་ཚུལ།  གང་ལ་སྤྲུལ་པའི་དོན།  བསྟན་པའི་ཆོས་གསུམ་གྱིས་ལམ་ལ་མ་ཞུགས་པ་འཇུགཞུགས་པ་སྨིན་པར་མཛད་པ།  སྨིན་པ་ལུང་སྟོན་པའོ།  ། འཇུག་པའི་དུས་བརྟག་པ་ལ་གཉིས།  ཆ